Document ID: 32002D0908

Kommissionens beslutning
af 15. november 2002
om ændring af beslutning 93/402/EØF for så vidt angår indførsel af fersk kød fra Brasilien
(meddelt under nummer K(2002) 4493)
(EØS-relevant tekst)
(2002/908/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 1,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(2), senest ændret ved forordning (EF) nr. 1452/2001(3), særlig artikel 14, stk. 3, og artikel 15, og
ud fra følgende betragtninger:
(1) Kommissionens beslutning 93/402/EØF af 10. juni 1993 om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika(4), senest ændret ved beslutning (EF) nr. 2002/793/EF(5), gælder for Argentina, Brasilien, Chile, Colombia, Paraguay og Uruguay.
(2) Kommissionen er af de paraguayanske myndigheder blevet underrettet om et udbrud af mund- og klovesyge uden for det område, hvorfra det er tilladt at eksportere til EU, men nær grænsen til Brasilien.
(3) Overvågningszonen for udbruddet omfatter en del af det brasilianske område.
(4) De brasilianske veterinærmyndigheder har straks indført foranstaltninger for at undgå, at sygdommen spredes til brasiliansk område, navnlig ved vaccination og kontrol af flytninger af dyr i 16 kommuner i grænseområdet.
(5) På baggrund af den potentielle sygdomsrisiko i dette grænseområde og de forholdsregler, som de kompetente veterinærmyndigheder i Brasilien har truffet, bør der på regional basis ske en suspension af indførslen til EF af udbenet og modnet oksekød alene fra den berørte kommune. Imidlertid bør sendinger, der er produceret inden den 31. oktober 2002, fortsat accepteres.
(6) Beslutning 93/402/EØF bør derfor ændres i overensstemmelse hermed.
(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 93/402/EØF foretages følgende ændringer:
1) Bilag I affattes som angivet i bilag I til nærværende beslutning.
2) Bilag II affattes som angivet i bilag II til nærværende beslutning.
Artikel 2
Medlemsstaterne ændrer deres importforanstaltninger for at bringe dem i overensstemmelse med denne beslutning, og de sørger for øjeblikkelig passende publicity om de vedtagne foranstaltninger. De underretter straks Kommissionen herom.
Artikel 3
Denne beslutning tages op til revision inden to måneder.
Artikel 4
Denne beslutning er rettet til medlemsstaterne.
Udfærdiget i Bruxelles, den 15. november 2002.

Labels: 0
3
17
18